**Videokonkursi tingimused:**

1. Videokonkursi teema on „Minu tegus alkoholivaba elu”.

2. Osaleda võivad kõik Valgamaal elavad noored vanuses 15-21, kas üksi või kuni 3 liikmeliste meeskondadena.

3. Konkursile tuleb esitada video pikkusega kuni 2 minutit, video lõpus peab olema informatsioon, et videokonkurss on korraldatud Valgamaa Noorsootöökeskus Tankla ja Valga maavalitsuse poolt.

4. Videod ei tohi õhutada vägivallale ega seadusega vastuolus olevatele tegudele.

5. Konkursi töö tuleb esitada vahemikus 04.11.2016 kuni 22.11.2016. E-posti aadressile videokonkurss2016@gmail.com või tuua Valga Avatud Noortekeskusesse märksõnaga “Videokonkurss“, saadetavas kirjas peab sisalduma:

* esitatava võistlustöö pealkiri;
* autori ees- ja perekonnanimi, sünniaeg, e-post ja telefoninumber;
* autorite meeskond esitab lisaks kõigi kaasautorite vastavad andmed;

6. Pärast võistlustöö läkitamist saadetakse osalejale kolme tööpäeva jooksul kinnitus, et tema andmed on kätte saadud ning video olemasolu on kontrollitud.

7. Osalejatel palutakse oma videod säilitada ka algformaadis, et vajadusel oleks edaspidi võimalik kasutada kvaliteetset algmaterjali.

8. Videoklipi heli peab olema omaloominguline, see tähendab ise tehtud muusikapala või mõni muu heli, või kasutatud heli ei tohi olla autoriõigusega kaitstud (autoriõigustega kaitstud muusika kasutamine ilma vastavate regulatsioonide täitmiseta ei ole lubatud, kuna sellega kaasneb heli eemaldamine videolt).

9. Eelnevalt konkurssidele esitatud või avalikult levinud töid esitada ei või.

10. Korraldajatel on õigus mitte avaldada videokonkursi lehel esitatud töid, mis lähevad vastuollu konkursi reeglitega.

11. Konkursile esitatud töid võivad konkursi korraldajad edaspidi taasesitada ja kasutada vastavalt oma äranägemisele.

12. Võitjate nimed avalikustatakse hiljemalt 05.12.2016

13. Auhinnad: 1. koht 300€ väärtuses kinkekaart

2. koht 200€ väärtuses kinkekaart

3. koht 100€ väärtuses kinkekaart